
HOTĂRÂREA nr. 53/ 2022
privind indexarea impozitelor şi taxelor locale pentru anul 2023
hotărârea a fost aprobată prin vot liber exprimat cu unanimitate de voturi

Consiliul local al Municipiului Lupeni,
Analizând Proiectul de hotărâre nr. 54/ 2022 precum și Referatul de aprobare nr. 9630/ 24 martie 2022 a domnului Lucian Marius Resmeriță, Primar al Municipiului Lupeni prin care inițiază proiectul de hotărâre privind indexarea impozitelor şi taxelor locale pentru anul 2023;  

Văzând Raportul comun nr. 9701/ 25 martie 2022 prezentat de Serviciului Impozite și Taxe Locale și Compartimentul juridic din cadrul Primăriei Municipiului Lupeni;

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

Având în vedere prevederile:

- Titlului IX din Codul Fiscal (Legea nr. 227/ 2015);

- Legii nr. 207/ 2015 privind Codul de procedură fiscală;
- art. 30 al Legii nr. 273/ 2006 privind finanţele publice locale, cu modificările şi completările ulterioare;

Ținând cont de prevederile:

- art. I pct. 94 și 95 al O.U.G. nr. 79/ 2017 pentru modificarea şi completarea Legii nr. 227/ 2015 privind Codul fiscal;

- art. VI al Legii nr. 1/ 2017 privind eliminarea unor taxe şi tarife, precum şi pentru modificarea şi completarea unor acte normative;

- O.U.G. nr. 18/ 2009 privind creşterea performanţei energetice a blocurilor de locuinţe;

- O.U.G. nr. 80/ 2013 privind taxele judiciare de timbru;
Analizând Nomenclatura stradală aprobată prin Hotărârea Consiliului local Lupeni  nr. 122/ 2003;
În temeiul art. 129 alin. (1), alin. (2) lit. “c” şi alin. (6) lit. “a” şi „b”, ale alin. (14)  precum și ale art. 139 din O.U.G. nr. 57/ 2019 privind Codul administrativ
HOTĂRĂŞTE

Art. 1 – Se aprobă indexarea cu rata inflației de 5,1 % a impozitelor şi taxelor locale care constau într-o anumită sumă în lei sau care sunt stabilite pe baza unei anumite sume în lei, pentru anul 2023.
Art. 2 – Prezenta hotărâre intră în vigoare la data de 01.01.2023, completând, în mod corespunzător Hotărârea Consiliului local al Municipiului Lupeni de aprobare a impozitelor și taxelor locale pentru anul 2023.

Art. 3 – Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările şi completările ulterioare.

Art. 4 – (1) Prezenta hotărâre se comunică Instituţiei Prefectului Judeţului Hunedoara în vederea exercitării controlului cu privire la legalitate şi se aduce la îndeplinire de Primarul Municipiului Lupeni.

(2) Aducerea la cunoştinţă publică se face prin afişare la sediul autorităţilor administraţiei publice locale, prin publicare în presa locală.
Lupeni,  

